### Beslutningstema

Det skal besluttes, om der skal gives lovliggørende landzonetilladelse og dispensation fra fortidsmindebeskyttelseslinjen til terrænregulering til en etableret travbane, et etableret regnbed og en opført roundpen på matr. 213, 384 og 2307 Løgumkloster Ejerlav, beliggende [adresse], 6240 Løgumkloster.

### Sagsfremstilling

Der søges lovliggørende landzonetilladelse og dispensation fra fortidsmindebeskyttelseslinjen til terrænregulering til en etableret travbane, et etableret regnbed og en opført roundpen på matr. 213, 384 og 2307 Løgumkloster Ejerlav.

Der er terrænreguleret til en etableret travbane på ejendommen. Banen er placeret rundt med ejendommens skel på matr. nr. 213, 384 og 2307.

[adresse] er ca. 1,3 km lang og ca. 8 m. bred. Banen er anlagt i den jord, der er på arealet, enkelt steder forstærket med knust beton, som er overdækket med jord.

Banen er højst rundt på ydersiden med en hældning ind mod indersiden af banen. Terrænreguleringen er højst på travbanens hjørner, hvor den enkelte steder skråner ned ad op til 1 m.

I landzone må der ikke uden tilladelse fra Kommunen foretages udstykning, opføres ny bebyggelse eller ske ændring i anvendelsen af bestående bebyggelse og ubebyggede arealer, jf. planlovens § 35, stk. 1.

Forvaltningen modtog den 8. november 2024 tværprofiler samt tegninger, som viser placeringen (stationeringen) af tværprofilerne for travbanen. Her er det konstateret at terrænreguleringen på travbanens sydlige del ikke er overstiger 1 m., hvor terrænreguleringen er størst.

Det vurderes, at den etablerede travbane ikke er i strid med planlovens landzonebestemmelser og de øvrige hensyn som Grønt Danmarkskort og Økologiske forbindelser, da travbanen ikke vil påvirke intentionerne med et Grønt Danmarkskort samt de landskabelige interesser i området negativt, da der tages størst mulig hensyn til de eksisterende omgivelser.

Den etablerede travbane kræver derfor en lovliggørende landzonetilladelse. Tilladelsen meddeles med følgende vilkår:

* At ejer af matr. nr. 1378 og 2329 Løgumkloster Ejerlav har vejret til sine marker ved den nuværende fælles private vej matr. nr. 2353 Løgumkloster Ejerlav, eller på anden måde kan tilgå sine marker fra matr. nr. 213 og 2307 Løgumkloster Ejerlav.
* At ejer til travbanen skal sørge for, at vandet kan komme gennem den rørlagte grøft efter travbanen er etableret.
* Lovliggørende landzonetilladelsen kan ikke udnyttes før der er givet tilladelse efter Gundhild Sørensen.
* Lovliggørende landzonetilladelsen kan ikke udnyttes før der er givet tilladelse efter Mie Schultz.

Den 18. marts 2025 sendte forvaltningen et udkast til en lovliggørende landzonetilladelse og dispensation fra fortidsmindebeskyttelseslinjen til terrænregulering til en etableret travbane, et etableret regnbed og en opført roundpen til orientering hos naboerne.

Forvaltningen har modtaget en henvendelse fra en nabo til matrikel nr. 2307 Løgumkloster Ejerlav. Naboen oplyser, at han ikke kan komme af med vandet på sin mark, at travbanen ligger for tæt på skel, at der burde være et påbud om at købe hans jord og at han ikke kan benytte sin vejret til sin mark.

Det kan konstateres, at der før etablering af travbanen har været et trug (lille grøft) hele vejen over i den sydlige del mellem ejendommene, med en skelbræmme, som etableringen af travbanen bygges videre på, dermed er terrænreguleringen begrænset og på egen matrikel. Derudover et det et vilkår, at truget skal holdes, af ansøger, hele vejen som håndtere vand til opsamlingsstedet frem til rørlægningen/vandløb.

Truget, med den forhøjet skelbræmme, har dannet et naturligt mindre dige, der har ført overfladevand til en grøft midt på ejendommene. Det vurderes, at der derfor ikke med terrænreguleringer til travbane, sker en ændring i håndteringen af overfladevandet, som fortsat behandles efter Vandløbsloven.

I landzonetilladelsen stilles ikke vilkår om køb af ejendomme, da det ikke er forhold som er omfattet af Planloven.

Den private fællesvej afgøres efter [adresse] i en igangværende sag hos Myndighed - Teknik og Miljø, og afledning af vand afgøres efter Vandløbsloven i en igangværende sag hos Myndighed - Teknik og Miljø.

Følgende er vedlagt som bilag:

* Indsigelse fra nabo og bemærkninger fra ejers advokat
* Bilag 1: Udkast – Lovliggørende landzonetilladelse og dispensation fra fortidsmindebeskyttelseslinjen til terrænregulering til en etableret travbane, et etableret regnbed og en opført roundpen på matr. nr. 213, 384, 2307 Løgumkloster Ejerlav, beliggende [adresse], 6240 Løgumkloster
* Bilag 2: Kortbilag

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der gives lovliggørende landzonetilladelse og dispensation fra fortidsmindebeskyttelseslinjen til terrænregulering til en etableret travbane, et etableret regnbed og en opført roundpen på matr. 213, 384 og 2307 Løgumkloster Ejerlav, beliggende [adresse], 6240 Løgumkloster.

### Beslutning

Indstillingen godkendt.